**სსიპ საზოგადოებრივ კოლეჯ „სპექტრი“-ს**

**დირექტორის როინ (მათე) ტაკიძის**

**2018 წლის 30 აგვისტო**

**№486ბრძანებით**

****

**საზოგადოებრივი კოლეჯი ‘’სპექტრი’’**

**პროფესიული საგანმანათლებლო პროგრამა**

**სახვითი ხელოვნების სპეციალისტი**

საკონტაქტო ინფორმაცია:

მისამართი: თბილისი 0168, ბ. ჭიჭინაძის ქ N10 (აფრიკის დასახლება)

ტელეფონი: (+995 32) 240-16-87, 245-63-63

ელ-ფოსტა: info@eqe.ge.

ვებ.გვერდი: http://www.spectri.org

1. **ჩარჩო დოკუმენტის სახელწოდება, რომლის საფუძველზეც შემუშავებულია პროგრამა:** სახვითი ხელოვნება/Fine Arts
2. **ჩარჩო დოკუმენტის სარეგისტრაციო ნომერი, რომლის საფუძველზეც შემუშავებულია პროგრამა -** 02127-პ
3. **მისანიჭებელი კვალიფიკაცია ქართულ და ინგლისურ ენაზე**

მეოთხე საფეხურის პროფესიული კვალიფიკაცია სახვით ხელოვნებაში/Fourth Level Vocational Qualification in Fine Arts

განათლების საერთაშორისო კლასიფიკატორის მიხედვით აღნიშნული კვალიფიკაცია განეკუთვნება დეტალურ სფეროს - სახვითი ხელოვნება, კოდი 0213, აღმწერი - *„შეისწავლის კრეატიული გამოხატვის ვიზუალურ ფორმებს, მათ შორის სახვითი ხელოვნების თეორიას, ისტორიასა და ასევე ტექნიკას, შესრულებასა და შექმნას”.*

1. **მიზანი**

პროგრამის მიზანია, ისეთი პროფესიული პროგრამის დანერგვა, რომელიც როგორც ადგილობრივ, ასევე საერთაშორისო შრომის ბაზრისთვის მოამზადებს კონკურენტუნარიან კადრებს, რომლებიც შეძლებენ, სახვითი ხელოვნების სპეციფიკიდან გამომდინარე, ხელსაწყოებისა და მასალის შერჩევას, შესასრულებელი სამუშაოს მიხედვით კომპოზიციის შექმნას, კომპოზიციის ძერწვას, კედლის მოხატვას ინტერიერსა და ექსტერიერში, არქიტექტურული დეტალების დამზადებასა და მონტაჟს, დეკორაციისთვის ბუტაფორიის შექმნასა და გაფორმებას.

1. **დაშვების წინაპირობა** სრული ზოგადი განათლება
2. **დასაქმების შესაძლებლობები**

სახვით ხელოვნებაში მეოთხე საფეხურის პროფესიული კვალიფიკაციის მქონე პირი შესაძლოა დასაქმდეს მხატვრად, მხატვარ დეკორატორად, მოქანდაკედ, თეატრისა და კინოსტუდიის სახელოსნოში, ხატწერის დამხმარედ, ურბანული სივრცეების მხატვრად, შენობა-ნაგებობების ინტერიერისა და ექსტერიერის გამფორმებლად, შესაძლებელია დასაქმდეს თვითდასაქმების ფორმით, შექმნას კერძო სახელოსნო და აწარმოოს საკუთარი ბიზნესი.

* ეკონომიკური საქმიანობების სახეების ეროვნული კლასიფიკატორის კოდები: 90.03; 90.03.0.
* დასაქმების საერთაშორისო კლასიფიკატორის (ISCO) კოდები: 7316.

1. **სტრუქტურა და მოდულები**

პროგრამის სტრუქტურა მოიცავს 6 ზოგად მოდულს ჯამური 17 კრედიტის ოდენობით და 14 პროფესიულ/დარგობრივ მოდულს ჯამური 63 კრედიტის ოდენობით და 1 არჩევით მოდულს 5 კრედიტისა.

მოდულების, ქართული ენა A2 და B1 გავლა სავალდებულოა მხოლოდ იმ პროფესიული სტუდენტებისთვის, რომლებმაც პროფესიულ საგანმანათლებლო პროგრამაზე სწავლის უფლება მოიპოვეს „პროფესიული ტესტირების ჩატარების დებულების დამტკიცების თაობაზე“ საქართველოს განათლებისა და მეცნიერების მინისტრის 2013 წლის 27 სექტემბრის ბრძანება №152/ნ ბრძანებით დამტკიცებული დებულების მე-4 მუხლის მე-2 პუნქტით გათვალისწინებულ რუსულ, აზერბაიჯანულ ან სომხურ ენაზე ტესტირების გზით. აღნიშნული პირებისათვის პროფესიულ საგანმანათლებლო პროგრამაზე სწავლება იწყება ქართული ენის მოდულებით.

მეოთხე საფეხურის პროფესიული კვალიფიკაცია სახვით ხელოვნებაში მინიჭებისათვის პირმა უნდა დააგროვოს 85 კრედიტი. ხოლო არაქართულენოვანმა სტუდენტმა 115 კრედიტი, რომელთაგან 85 კრედიტს ემატება ქართული ენა A2 და ქართული ენა B1 მოდულები (30 კრედიტი).

**პროგრამის ხანგრძლივობა:**

პროგრამების მოცულობა და სავარაუდო ხანგრძლივობა სხვადასხვა იქნება ქართულენოვანი და არაქართულენოვანი სტუდენტებისათვის.

ქართულენოვანი სტუდენტებისათვის -- თვე;

არაქართულენოვანი სტუდენტებისათვის --- თვე.

|  |  |  |
| --- | --- | --- |
| **ჩარჩო დოკუმენტის დასახელება - სახვითი ხელოვნება** | | |
| **ზოგადი მოდულები** | | |
| **№** | **მოდულის დასახელება** | **კრედიტი** |
| **1** | ინფორმაციული წიგნიერება 1 | 3 |
| **2** | ინტერპერსონალური კომუნიკაცია | 3 |
| **3** | მეწარმეობა 1 | 2 |
| **4** | რაოდენობრივი წიგნიერება | 2 |
| **5** | ინგლისური ენა | 5 |
| **6** | გარემოსდაცვითი საფუძვლები | 2 |
| **სულ** |  | **17** |
| **სახვითი ხელოვნების პროფესიული/დარგობრივი მოდულები** | | |
| **№** | **მოდულის დასახელება** | **კრედიტი** |
| **1** | გაცნობითი პრაქტიკა - სახვითი ხელოვნება | 2 |
| **2** | კომპოზიციის საფუძვლები | 3 |
| **3** | ხატვა სახვითი ხელოვნებისთვის | 6 |
| **4** | ფერწერა სახვითი ხელოვნებისთვის | 6 |
| **5** | ძერწვა სახვითი ხელოვნებისთვის | 6 |
| **6** | ხელოვნების ისტორიის საფუძვლები | 2 |
| **7** | ხაზვა სახვითი ხელოვნებისთვის | 3 |
| **8** | საინჟინრო კომპიუტერული გრაფიკა AutoCAD-1(2D LT) სახვითი ხელოვნებისთვის | 4 |
| **9** | საინჟინრო კომპიუტერული გრაფიკა AutoCAD - 2 (3D მოდელირება) სახვითი ხელოვნებისთვის | 5 |
| **10** | კედლის მოხატვა | 6 |
| **11** | დეკორაციისათვის საჭირო გრავირება რიცხვით პროგრამული მართვის ჩარხების გამოყენებით | 3 |
| **12** | დეკორაციის დამზადება | 7 |
| **13** | არქიტექტურული დეტალების დამზადება | 6 |
| **14** | პრაქტიკული პროექტი - სახვით ხელოვნებაში | 4 |
| **სულ** |  | **63** |

|  |  |  |
| --- | --- | --- |
| **სახვითი ხელოვნების არჩევითი მოდულები** | | |
| **№** | **მოდულის დასახელება** | **კრედიტი** |
| **1** | ხატისა და ფრესკის შესრულება | 5 |
| **სულ:** |  | **5** |

1. **მისანიჭებელი კვალიფიკაციის შესაბამი სწავლის შედეგები:**

**სწავლის შედეგები**

* შექმნას კომპოზიცია ფანქარში;
* შექმნას კომპოზიცია ფერში;
* გამოძერწოს კომპოზიცია;
* შექმნას ობიექტის სამგანზომილებიანი მოდელირება;
* მოხატოს ინტერიერისა და ექსტერიერის კედელი;
* დაამზადოს დეკორაცია;
* დაამზადოს არქიტექტურული დეტალი.

1. სწავლის შედეგების მიღწევის დადასტურება და კრედიტის მინიჭება

კრედიტი მიენიჭება სწავლის შედეგის მიღწევის დადასტურების საფუძველზე.

სწავლის შედეგის მიღწევის დადასტურება შესაძლებელია:

ა) წინმსწრები ფორმალური განათლების ფარგლებში მიღწეული სწავლის შედეგების აღიარებით;

ბ) არაფორმალური განათლების გზით მიღწეული სწავლის შედეგების აღიარება საქართველოს კანონმდებლობით დადგენილი წესით;

გ) სწავლის შედეგების დადასტურება შეფასების გზით.

არსებობს განმავითარებელი და განმსაზღვრელი შეფასება.

განმავითარებელი შეფასება შესაძლოა განხორციელდეს როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპეტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

ა) სწავლის შედეგი დადასტურდა;

ბ) სწავლის შედეგი ვერ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში პროფესიულ სტუდენტს უფლება აქვს პროგრამის დასრულებამდე მოითხოვოს სწავლის შედეგების მიღწევის დამატებითი შეფასება. შეფასების მეთოდი/მეთოდები რეკომენდაციის სახით მოცემულია მოდულებში.

ჩარჩო დოკუმენტი მოდულების, სწავლის შედეგებისა და თემატიკის კომპონენტებში ითვალისწინებს რვა საკვანძო კომპეტენციის განვითარებას *(მშობლიურ ენაზე კომუნიკაცია; უცხო ენაზე კომუნიკაცია; მათემატიკური კომპეტენცია; ციფრული კომპეტენცია; დამოუკიდებლად სწავლის უნარი; პიროვნებათშორისი, კულტურათაშორისი, სოციალური და მოქალაქეობრივი კომპეტენციები; მეწარმეობა და კულტურული გამომხატველობა*), რომლებიც მნიშვნელოვანია პროფესიონალი და კონკურენტუნარიანი კადრის აღზრდისთვის. რვა საკვანძო კომპეტენციიდან ერთ-ერთი - მშობლიური/პროფესიული საგანმანათლებლო პროგრამის სწავლების ძირითადი ენის განვითარების მიზნით, თითოეული პროფესიული განათლების მასწავლებლის მიერ სწავლება-სწავლის პროცესში უნდა შეფასდეს ზეპირი და წერილობითი კომუნიკაციის უნარი, კერძოდ, მართლწერისა და მართლმეტყველების წესების დაცვა, შემდეგი კომპეტენციების ფარგლების გათვალისწინებით:

**მართლმეტყველება**

* საუბრის/პრეზენტაციის დროის ლიმიტის დაცვა;
* სათანადო პროფესიული ლექსიკის გამოყენება;
* მოსაზრების ჩამოყალიბება გასაგებად, ნათლად და თანამიმდევრულად;
* ადეკვატური მაგალითებისა და არგუმენტების მოყვანა;
* ზეპირი მსჯელობისთვის დამახასიათებელი არავერბალური  საშუალებების ადეკვატურად გამოყენება  (მაგ., ჟესტიკულაცია, ინტერვალი საუბარში, ხმის ტემბრის ცვალებადობა).

**მართლწერა**

* საკავშირებელი სიტყვების სწორად გამოყენება;
* ძირითადი  სასვენი ნიშნების (წერტილი,  კითხვისა და ძახილის ნიშნები) სწორად გამოყენება;
* პროფესიული ლექსიკის სათანადოდ გამოყენება;
* წერისას ტიპობრივი სტილისტური ხარვეზების აღმოფხვრა;
* არ უნდა იქნეს გამოყენებული ენისთვის არაბუნებრივი შესიტყვებები და ლექსიკა - ბარბარიზმები, ჟარგონები;
* ინფორმაციის გადმოცემა  თანამიმდევრულად, გასაგებად, შესასრულებელი აქტივობის შესაბამისად.

**10**. **პროფესიული კვალიფიკაციის მინიჭება**

პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს პროფესიულ საგანმანათლებლო პროგრამაში განსაზღვრული მოდულებით გათვალისწინებული კრედიტები არანაკლებ 85 კრედიტისა. პროფესიულ კვალიფიკაციას ანიჭებს საზოგადოებრივი კოლეჯი ‘’სპექტრი’’.

**11.** **სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ) პროფესიული სტუდენტების სწავლებისათვის**

შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ საგანმანათლებლო პროგრამაში ჩართულობის უზრუნველყოფის მიზნით ასეთი პირები მოდულებზე დაიშვებიან მოდულის წინაპირობის/წინაპირობების დაძლევის გარეშე. პროფესიული საგანმანათლებლო პროგრამით განსაზღვრული კრედიტები პირს ენიჭება მხოლოდ შესაბამისი სწავლის შედეგების დადასტურების შემთხვევაში, ხოლო კვალიფიკაცია - მე-10 თავით გათვალისწინებული წესით. ამასთან განსაზღვრულია კოლეჯის დირექტორის მიერ (სსიპ საზოგადოებრივ კოლეჯში „სპექტრი“ სსსმ და შშმ პირების რეგისტრაციისა და ჩარიცხვის წესის, სსსმ/შშმ პირებისათვის აკომოდაციისა და მოდიფიკაციის აქტივობებისა და ინდივიდუალური სასწავლო გეგმის შემუშავების მეთოდიკის განსაზღვრის წესი და სსსმ/შშმ პირების სწავლებისთვის განხორციელებული აქტივობების აღრიცხვა-ანგარიშის შედგენის წესი).